স্বরূপ বকসী বাচ্চু, দিনাজপুর ব্যুরো,চিলাহাটি ওয়েব : দিনাজপুরে ইয়াসমিন ট্রাজেডির ২৩ বছর পুর্তি উপলক্ষে স্মরণ সভা অনুষ্ঠিত হয়েছে। সোমবার দুপুর ১২টায় দিনাজপুর দশমাইল মোড়ে ‘ইয়াসমীন ট্রাজেডীর ২৩ বছর পূর্তি দিবস উপলক্ষে আয়োজিত স্মরণ সভায় প্রধান অতিথির বক্তব্য রাখেন ইয়াসমিন ধর্ষন ও হত্যার অন্যতম প্রতিবাদকারী নেতা মনোরঞ্জন শীল গোপাল এমপি। ইয়াসমিন ট্রাজেডি স্মরণ পরিষদের আহবায়ক মোঃ মজিদুল ইসলাম মাষ্টারের সভাপতিত্বে স্মরণ সভায় বক্তব্য রাখেন জেলা আওয়ামী লীগের সাধারণ সম্পাদক ও জেলা পরিষদের চেয়ারম্যান আজিজুল ইমাম চৌধুরী, প্রেসক্লাবের সাবেক সভাপতি চিত্ত ঘোষ, সম্মিলিত সাংস্কৃতিক জোটের সাধারণ সম্পাদক সুলতান কামাল উদ্দিন বাচ্চু, বীরগঞ্জ উপজেলা আওয়ামী লীগের সাধারণ সম্পাদক মো. নুর ইসলাম নুর, আওয়ামী লীগ নেতা শামীম আলম ফিরোজ, রাজেন্দ্র দেবনাথ, মো. হামিদুল ইসলাম, আমিনুল ইসলাম এবং ইউপি চেয়ারম্যান শরিফউদ্দিন মাষ্টার, সঞ্জয় কুমার মিত্র, গোপাল দেব শর্মা, সত্যজিৎ রায়, সাইফুল ইসলাম ও জেলা পরিষদের সদস্য মিরা মাহবুব। ১৯৯৫ সালের ২৪ আগস্ট কিছু বিপথগামী পুলিশ সদস্য ইয়াসমিনকে ধর্ষনের পর শ^াস রোধ করে হত্যা করে। তারই প্রতিবাদে যে আন্দোলন গড়ে উঠেছিল তার চূড়ান্ত রূপ নেয় ২৭ আগস্ট। সেদিন পুলিশের গুলিতে সামু, কাদের, সিরাজসহ ৭জন নিহত হয়। সেই থেকে তাদের স্মরণে ২৭ শে আগস্ট স্মরণ সভা পালিত হয়ে আসছে। কাহারোল উপজেলার দশমাইলস্থ পূর্ব সাদিপুর উচ্চ বিদ্যালয়ে ইয়াসমিন ধর্ষন ও হত্যার প্রতিবাদে সৃষ্ট গণ আন্দোলনে নিহত সামু, সিরাজ, কাদেরসহ ৭ শহীদ স্মরণে’ ৭১ লাখ টাকা ব্যয়ে ‘সামু-সিরাজ-কাদের’ নামকরণে একটি একাডেমিক ভবন নির্মান করা হচ্ছে।